[{"text_idx": "#000001", "text": "Sel varahommikul oli kerge taganttuul, pa\u0308ike just to\u0303usis ja linnud laulsid. So\u0303itsime oma tavalist linnava\u0308list rattaringi ja ko\u0303ik sujus, kuni ma\u0308rkasime va\u0308rskelt tee a\u0308a\u0308rde visatud pru\u0308gihunnikuid. Seal oli tu\u0308hje pudeleid, kilekotte, autorehve ja isegi rattakola. Ratturite jaoks pole selles paraku midagi erakordset \u2013 maanteeserva visatud pru\u0308gi na\u0308eme tihti."}, {"text_idx": "#000003", "text": "Mo\u0303istsime, milline tohutu potentsiaal seisnes kogu selles pru\u0308gihulgas. Kutsusime kohale meie juhtivteadlase."}, {"text_idx": "#000004", "text": "Siis taipasimegi! Mis oleks, kui koguksime selle pru\u0308gi kokku ja to\u0308o\u0308tleksime rattariieteks? Kas see oleks u\u0308ldse vo\u0303imalik? Kas sellest saaks edaspidigi asja?"}, {"text_idx": "#000005", "text": "Vo\u0303tsime kohe u\u0308hendust moomoo juhtivteadlasega, et ta aitaks meil leitud pru\u0308gi kokku koguda ja seda moomoo land\u2019is analu\u0308u\u0308sida. Peale meie mo\u0303ningasi selgitusi mo\u0303istis esmalt segaduses olnud kolleeg seda tohutut potentsiaali, mis seisneb plastpudelite to\u0308o\u0308tlemises riieteks. Nii asuski ta kohe meie poole teele."}, {"text_idx": "#000006", "text": "\u201cKiired analu\u0308u\u0308sid tehtud, alustasime pru\u0308gi kokkukorjamisega.\u201d"}, {"text_idx": "#000007", "text": "Nii asendusid meie treeningutel Strava-lo\u0303ikude vo\u0303iduso\u0303idud edaspidi hoopis vo\u0303istlemisega korjatud pudelite arvus ja muus pru\u0308gis. Olenemata sellest, et leidsime kergesti paiku, kus pudeleid oli teeservale visatud, vo\u0303isime o\u0303nneks ka to\u0303deda, et kohati osutus u\u0308lesanne oodatust keerulisemaks \u2013 Tartu u\u0308mbruse teeservad on nimelt vo\u0303rdlemisi ja\u0308a\u0308tmevabad."}, {"text_idx": "#000008", "text": "Appi to\u0303ttas u\u0308ks mo\u0308o\u0308daso\u0303itnud autojuht, kes ulatas meile \u201eabistava\u201c ka\u0308e ja viskas autoaknast paar pudelit lisaks. Sellega oli meil katsetamiseks vajalik pudelikogus olemas."}, {"text_idx": "#000009", "text": "\u201cPru\u0308gi lisandus ka keset koristusto\u0308o\u0308d!\u201d"}, {"text_idx": "#000010", "text": "Pru\u0308giga tagasi moomoosse jo\u0303udes viisime uue plaaniga kurssi ka oma tippdisainerid. Peale po\u0303hjalikku andmekaevet ja -analu\u0308u\u0308si jo\u0303udsime ja\u0308reldusele, et kui soovime valmistada plastja\u0308a\u0308tmetest riideid, peame leidma viisi, kuidas need ko\u0303igepealt kangaks teha."}, {"text_idx": "#000011", "text": "Meile meenus Discovery kanalilt na\u0308htu, kuidas plasti taaskasutus saab alguse ja\u0308a\u0308tmete purustamisest. Aga kuidas ta\u0308psemalt? Katsetasime erinevaid meetodeid \u2013 purustasime pudeleid isegi neil peal trampides \u2013, kuid tulemuseks olid u\u0308ksnes rikutud karbonkingad. Samuti ei andnud soovitud tulemust kirve ega hakkemasinaga tu\u0308keldamine. Meie u\u0308llatuseks aitas meid lo\u0303puks ha\u0308dast va\u0308lja vana hea va\u0308ndaga hakklihamasin."}, {"text_idx": "#000012", "text": "\u201cPo\u0303hjaliku uurimus- ja arendusto\u0308o\u0308 po\u0303hjal selgus, et parim viis plastikpudelid kangaks to\u0308o\u0308tleda on kasutada hakklihamasinat.\u201d"}, {"text_idx": "#000013", "text": "Pudelite lo\u0303ikumine, tu\u0308keldamine ja kangaks kokkuo\u0303mblemine vo\u0303ttis tunde. Hulk magamata o\u0308id ja lugematu arv katsetusi hiljem saime valmis esimese prototu\u0308u\u0308bi: pudelite plastist oli saanud uus kangas, vanadest o\u0303hukummidest pu\u0308ksitraksid ning ventiilidest lukutilad."}, {"text_idx": "#000014", "text": "To\u0308o\u0308tades ideega edasi ja tehes siin-seal muudatusi, jo\u0303udsime maailma esimese, 100% pru\u0308gist valmistatud rattariietuseni."}, {"text_idx": "#000015", "text": "Esmalt tu\u0308keldasime pudelid, seeja\u0308rel purustasime need va\u0308iksemateks tu\u0308kkideks ning lo\u0303puks o\u0303mblemise sellest rattasa\u0308rgi!"}, {"text_idx": "#000017", "text": "Seda artiklit ei tasu to\u0303esti u\u0308leliia to\u0303siselt vo\u0303tta, aga pa\u0308ris va\u0308ljamo\u0303eldis see ka pole. Oleme viimase aasta va\u0308ltel to\u0308o\u0308tanud selle nimel, et rakendada rattariideid valmistades taaskasutusvo\u0303imalusi. Pu\u0308si lainel, sest juba la\u0308hina\u0308dalail plaanime avalikustada moomoo keskkonnasa\u0308a\u0308stlikud rattariided."}, {"text_idx": "#000018", "text": "Taaskasutus on uus tegija moomoos!"}]